## El Consell pren nota dels contractes d’emergència del transport escolar per a donar solució a l’alumnat dels centres docents afectats per la riuada

*** La contractació es realitza amb la finalitat de garantir l’escolarització de l’alumnat i el trasllat tant d’estudiants afectats com de personal docent i no docent
* El pressupost d’1.651.717 euros inclou els trasllats d’un total de 1.686 alumnes i de 29 docents**

El Consell ha pres nota de la declaració d’emergència i resolució d’adjudicació dels contractes de transport escolar en els centres docents públics de la província de València afectats per la riuada del passat 29 d’octubre.

La Conselleria d’Educació, Cultura, Universitats i Ocupació, a través de la Direcció General de Centres Docents, ha destinat un pressupost total d’1.651.717,1 euros, dividit en dos fases.

Per a la fase I s’ha consignat un import de 655.693,50 euros i per a la fase II, la xifra ascendix a 996.023,60 euros. A més, un tercer contracte d’emergència es troba en marxa.

L’objectiu és garantir l’escolarització de l’alumnat i el trasllat tant d’estudiants afectats com del personal docent i no docent que s’ha vist desplaçat dels seus centres escolars a conseqüència del temporal. En total, es beneficiaran un total de 1.686 alumnes i 29 docents que han sigut reubicats temporalment en altres centres educatius.

El termini d’execució previst comprén des del 20 de novembre de 2024 fins a, com a màxim, el 18 de juny de 2025.

Fecha: 03/12/2024